
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1297 

29 Μαίου 2013 


ΑΠΟΦΑΣΕΙ Σ 

Αριθ. απόφ. 1/647/22.5.2013 

Έγκριση τροποποίησης του Κανονισμού 
του Χρηματιστηρίου Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 43 και ιδίως την παρ. 2 αυτού και 85 του 
ν. 3606/2007 (ΦΕΚ Α/195/17.8.2007) «Αγορές χρηματοπι¬ 
στωτικών μέσων και άλλες διατάξεις». 

2. Την απόφαση 8/452/1.11.2007 του Διοικητικού Συμ¬ 
βουλίου της Επιτροπής Κεφαλαιαγοράς (ΦΕΚ Β'/2138/ 
1.11.2007) και ιδίως το άρθρο 2. 

3. Το πρακτικό της υπ' αριθμ. 8/9.5.2013 συνεδρίασης 
του Διοικητικού Συμβουλίου της Ανώνυμης Εταιρείας 
«Χρηματιστήριο Αθηνών Α.Ε.». 

4. Την παράγραφο 2 του άρθρου 13 του ν. 2166/1993 (ΦΕΚ 
Α' 137), όπως τροποποιήθηκε με την παρ. 3 του άρθρου 
18 του ν. 2198/1994 (ΦΕΚ Α' 43) και αντικαταστάθηκε από 
την παρ. 6 του άρθρου 39 του ν. 2324/1995 (ΦΕΚ Α' 146). 

5. Την από 22.5.2013 εισήγηση της Διεύθυνσης Φορέων 
της Επιτροπής Κεφαλαιαγοράς. 

6. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του π.δ. 63/2005 (ΦΕΚ 
Α/98/22.4.2005), αποφασίζει ομόφωνα: 

Άρθρο 1 

Εγκρίνονται οι τροποποιήσεις του Κανονισμού Λει¬ 
τουργίας του Χρηματιστηρίου Αθηνών Α.Ε. όπως αυτές 
αποφασίστηκαν στην υπ’ αριθμ. 8η συνεδρίαση του Δι¬ 
οικητικού Συμβουλίου του Χρηματιστηρίου Αθηνών στις 
9.5.2013 ως ακολούθως: 

1. Η παράγραφος 2.1.4 αντικαθίσταται ως εξής : 

«2.2.4 Τιμή εισαγωγής-έκδοσης 

Ως τιμή εισαγωγής ή έκδοσης Κινητής Αξίας κατά την 
πρώτη ημέρα διαπραγμάτευσης ορίζεται η αρχική τιμή 
διαπραγμάτευσης, η οποία είτε ανακοινώνεται από τον 
ανάδοχο ή τον εκδότη κατά περίπτωση είτε έχει προσ- 
διορισθεί με την Υπηρεσία ΗΒΙΠ, όπως ορίζεται στην 
παρούσα Ενότητα. Εφόσον πρόκειται για Μερίδια Δ.Α.Κ. 
ή Σ.Χ.Π., η τιμή εισαγωγής ορίζεται από την Εκδότρια 
Δ.Α.Κ. ή των Σ,Χ.Π αντίστοιχα». 


2. Η παράγραφος 2.1.5 αντικαθίσταται ως εξής: 

«2.1.5 Τιμή Εκκίνησης 

1) Ως τιμή εκκίνησης Χρηματοπιστωτικού Μέσου ορί¬ 
ζεται ανάλογα με την περίπτωση: 

α) η τιμή κλεισίματος αυτού, όπως προκύπτει κατά την 
προηγούμενη ημέρα συναλλαγών, και, εφόσον κατά την 
ημέρα αυτή λαμβάνει χώρα εταιρική πράξη, σύμφωνα 
με σχετική ανακοίνωση του εκδότη του Χρηματοπι¬ 
στωτικού Μέσου ή της υποκείμενης αξίας του, η τιμή 
κλεισίματος της εν λόγω ημέρας όπως ενδεχομένως 
προσαρμόζεται με την εταιρική πράξη, σύμφωνα με τα 
οριζόμενα σε απόφαση του ΧΑ ή 

β) η τιμή που ορίζει προς τούτο ο εκδότης του Χρη¬ 
ματοπιστωτικού Μέσου. 

γ) προκειμένου για δικαιώματα προτίμησης, η τιμή που 
προκύπτει από την εφαρμογή συγκεκριμένου τύπου, ο 
οποίος καθορίζεται σε απόφαση του ΧΑ. 

2) Για την πρώτη ημέρα διαπραγμάτευσης Κινητής 
Αξίας η τιμή εκκίνησής της ταυτίζεται με την τιμή ει¬ 
σαγωγής της, όπως αυτή ορίζεται στην παράγραφο 
2.1.4. Εφόσον πρόκειται για Τίτλους Παραστατικούς Δι¬ 
καιωμάτων προς Κτήση Κινητών Αξιών (Μετοχών) που 
εκδίδονται από το Ταμείο Χρηματοπιστωτικής Σταθε¬ 
ρότητας (ΤΧΣ) σύμφωνα με τον ν. 3864/2010 και τις κατ' 
εξουσιοδότηση αυτού κανονιστικές αποφάσεις, για την 
πρώτη ημέρα διαπραγμάτευσής τους, η τιμή εκκίνησης 
ταυτίζεται με την θεωρητική τιμή που προκύπτει με 
εφαρμογή του μοντέλου αποτίμησης και τις υποθέσεις 
προσδιορισμού των παραμέτρων αυτού, που θα καθο¬ 
ριστούν με απόφαση του ΧΑ». 

3. Η υποπαράγραφος (9) της παραγράφου 2.6.3 αντι¬ 
καθίσταται ως εξής: 

«(9) Τα όρια ημερήσιας διακύμανσης τιμών, εφόσον 
εφαρμόζονται, δεν ισχύουν κατά τις πρώτες τρεις (3) 
ημέρες διαπραγμάτευσης στις εξής περιπτώσεις: 

α) εισαγωγής στη διαπραγμάτευση για πρώτη φορά, 
μετοχών και Τίτλων Παραστατικών των παραγράφων 
3.1.4.2 και 3.1.4.3 

β) επαναδιαπραγμάτευσης μετοχών και Τίτλων Παραστα¬ 
τικών των παραγράφων 3.1.4.2 και 3.1.4.3 οι οποίες τελούσαν 
σε καθεστώς αναστολής διαπραγμάτευσης για χρονικό 
διάστημα που ορίζεται από το Χ.Α. με απόφασή του.». 

4. Η παράγραφος 5.3.3.3 αντικαθίσταται ως εξής: 

«5.3.3.3 Τρίτο στάδιο 

Το τρίτο στάδιο αφορά την έναρξη της διαπραγμά¬ 
τευσης των νέων μετοχών. Ο εκδότης οφείλει να ορίσει 

ως ημερομηνία έναρξης διαπραγμάτευσης των νέων 
δωρεάν μετοχών από την πρώτη μέχρι και την τρίτη (3η) 
εργάσιμη ημέρα από την ημερομηνία προσδιορισμού 
των δικαιούχων.» 

5. Η παράγραφος 5.3.43 αντικαθίσταται ως εξής: 

«5.3.43 Τρίτο στάδιο 

Το τρίτο στάδιο αφορά την έναρξη της διαπραγμά¬ 
τευσης των νέων μετοχών. Ο εκδότης οφείλει να ορίσει 
ως ημερομηνία έναρξης διαπραγμάτευσης των νέων 
μετοχών από την πρώτη μέχρι και την τρίτη (3η) ερ¬ 
γάσιμη ημέρα από την ημερομηνία προσδιορισμού των 
δικαιούχων.» 

6. Η υποπαράγραφος (1) της παραγράφου 5.3.14 αντι¬ 
καθίσταται ως εξής: 

«5.3.14 Συνδυασμός εταιρικών πράξεων 

Στην περίπτωση ταυτόχρονης ή επακόλουθης υλο¬ 
ποίησης περισσοτέρων εταιρικών πράξεων επί κινητών 
αξιών, η διαδικασία και οι χρονικοί περιορισμοί που 
προβλέπονται στις προηγούμενες παραγράφους της 
παρούσας § 5.3, εφαρμόζονται συνδυαστικά, λαμβάνο- 
ντας υπ’ όψιν τις ιδιαιτερότητες κάθε εταιρικής πράξης 
και τις αποφάσεις του εκδότη. Κατά τη συνδυαστική 
τους εφαρμογή μπορεί να επέρχεται σύντμηση των 
επιμέρους χρονικών περιορισμών.» 

7. Προστίθεται παράγραφος 7.2.7 ως εξής: 

«7.2.7 Ισχύς της 8ης τροποποίησης του Κανονισμού, 
όπως υιοθετήθηκε κατά την από 9.5.2013 συνεδρίαση 
του Δ.Σ. του Χ.Α. 

Η ισχύς της 8ης τροποποίησης του Κανονισμού, όπως 
υιοθετήθηκε κατά την από 9.5.2013 συνεδρίαση του Δ.Σ. 


του Χ.Α., αρχίζει από τη λήψη της απόφασης έγκρισής 
της από την Επιτροπή Κεφαλαιαγοράς, εκτός αν άλλως 
ορίζεται σε αυτήν.» 

Αρθρο 2 

Οι παραπάνω τροποποιήσεις, όπως αυτές εγκρίνονται 
με την παρούσα απόφαση, πρέπει να ενσωματωθούν σε 
ενιαίο κείμενο στον «Κανονισμό του Χρηματιστηρίου 
Αθηνών» και να αναρτηθούν στην ηλεκτρονική ιστοσε¬ 
λίδα του Χρηματιστηρίου Αθηνών. 

Αρθρο 3 

Η παρούσα απόφαση ισχύει από τη λήψη της. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Γραμματέας 

ΧΡΙΣΤΙΝΑ ΝΙΚΟΛΙΑ 

Η Α' Αντιπρόεδρος 
ΒΑΣΙΛΙΚΗ ΛΑΖΑΡΑΚΟΥ 

Ο Β' Αντιπρόεδρος 
ΞΕΝΟΦΩΝ ΑΥΛΩΝΙΤΗΣ 

Τα μέλη 

ΣΩΚΡΑΤΗΣ ΛΑΖΑΡΙΔΗΣ 
ΓΕΩΡΓΙΟΣ ΜΟΥΖΟΥΛΑΣ 
ΔΗΜΗΤΡΙΟΣ ΑΥΓΗΤΙΔΗΣ 
ΙΩΑΝΝΑ ΣΕΛΗΝΙΩΤΑΚΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

